ประมวลภาพ พันธ์ศักดิ์ พลเมืองรุกเดินวันที่ 2 จากหมุดเฌอถึงลานปรีดี วอน ยุติพลเมืองขึ้นศาลทหาร
พันธ์ศักดิ์ พลเมืองรุกเดินวันที่ 2 จากหมุดเฌอลูกชาย ถึงลานปรีดี ธรรมศาสตร์ วอน ยุติพลเมืองขึ้นศาลทหาร เตรียมเดินต่อไป สน.ปทุมวันพรุ่งนี้หลังจากวานนี้(14 มี.ค.) พันธ์ศักดิ์ ศรีเทพ หนึ่งในผู้ต้องหาคดีฝ่าฝืนประกาศ คสช. จากการจัดกิจกรรมที่หน้าหอศิลปวัฒนธรรมเมื่อ 14 ก.พ. ที่ผ่านมา เดินเท้าจากภายใต้ชื่อกิจกรรม พลเมืองรุกเดิน เพื่อเรียกร้องให้ยุติการนำพลเมืองขึ้นดำเนินคดีในศาลทหาร จากหน้าโรงเรียนโสตศึกษาจังหวัดนนทบุรี เพื่อมาที่หน้าสำนักพิมพ์ไทยรัฐหรือสดมภ์อนุสรณ์นวมทอง ไพรวัลย์ ในวันแรก ตามกำหนดการ 3 วันเพื่อมา สน.ปทุมวัน แต่กลับถูกเจ้าหน้าที่ควบคุมตัวมาที่ สน.ปทุมวันก่อน และปล่อยตัวโดยไม่มีการตั้งข้อหาเพิ่มในเวลาต่อมา()วันนี้(15 มี.ค.)เวลา 9.00 น. พันธ์ศักดิ์ ได้เดินเท้าต่อในวันที่ 2 โดยเปลี่ยนแปลงจากกำหนดการเดิมจากหน้าสดมภ์อนุสรณ์นวมทอง มาที่หมุด เฌอ ซึ่งเป็นจุดที่ลูกชายของพันธ์ศักดิ์ คือสมาพันธ์ ศรีเทพ เด็กหนุ่มที่ถูกยิงเสียชีวิตเมื่อวันที่ 15 พ.ค.53 ช่วยสายการชุมนุมกลุ่ม นปช. ของรัฐบาลอภิสิทธิ์ บริเวณถนนราชปรารภ โดยพันธ์ศักดิ์ เดินจากจุดดังกล่าว ไปยังหมุดคณะราษฏร อนุสาวรีย์ประชาธิปไตย ลานปฏิมากรรม 6 ตุลา ก่อนสิ้นสุดที่ลานปรีดี พนมยงค์ มหาวิทยาลัยธรรมศาสตร์ ท่าพระจันทร์ โดยเมื่อถึงมหาวิทยาลัยธรรมศาสตร์ พันธ์ศักดิ์ ถูกนำตัวไปยังห้องกองการเจ้าหน้าที่ โดยเจ้าหน้าที่เพื่อสอบถามการจัดกิจกรรมที่ธรรมศาสตร์ ซึ่งธรรมศาสตร์ยินดีให้จัดกิจกรรมพบปะผู้ให้กำลังใจ โดยไม่เกี่ยวข้องกับการเมืองประมวลภาพการเดินและกิจกรรมอื่นๆ ตลอกเส้นทางจากเฟซบุ๊กแฟนเพจ สำหรับกิจกรรมพลเมืองรุกเดินในวันพรุ่งนี้(16 มี.ค.) เวลา 7.00 น. ตักบาตรทำบุญวันเกิดครบ 22 ปี เฌอ สมาพันธ์ ศรีเทพ พร้อมฟังธรรมะหัวข้อ เสรีภาพ ภารดรภาพและความเสมอภาค โดย พระมหาไพรวัลย์ วรวณโณ ที่ ม.ธรรมศาสตร์ ต่อด้วยการเดินไป สน.ปทุมวันนอกจากนี้ รายงานด้วยว่า เมื่อเวลา 06.30 น. วัชรินทร์ ศิลปะดิษฐ อายุ 49 ปี ยืนถือป้ายเชิงสัญลักษณ์ทางการเมือง พอเถอะครับ ให้ประเทศได้พักผ่อนบ้าง ขณะที่อีกด้านเขียน นายกเป็นใครไม่สน แต่ประชาชนจะไม่ทน ถ้าเลือกตั้งมาโกงชาติ ผลาญ แผ่นดิน บริเวณริมถนนวิภาวดี ด้านหน้า ไทยรัฐ ใกล้สดมภ์อนุสรณ์นวมทอง ซึ่งเป็นจุดนัดหมายเดิมของการเดินของพันธ์ศักดิ์โดยเจ้าหน้าที่ตำรวจได้เข้าเจรจากับวัชรินทร์ ผ่านไปได้ด้วยดี โดยยอมมอบป้ายดังกล่าวให้กับเจ้าหน้าที่ก่อนจะเดินทางกลับบ้าน
พันธ์ศักดิ์ พลเมืองรุกเดินวันที่ 2 จากหมุดเฌอลูกชาย ถึงลานปรีดี ธรรมศาสตร์ วอน ยุติพลเมืองขึ้นศาลทหาร เตรียมเดินต่อไป สน.ปทุมวันพรุ่งนี้ หลังจากวานนี้(14 มี.ค.) พันธ์ศักดิ์ ศรีเทพ
พลเมืองรุกเดิน,พันธ์ศักดิ์ ศรีเทพ